# พจน์ ใจชาญสุขกิจ
ดร.พจน์ ใจชาญสุขกิจ เป็นชาวจังหวัดสมุทรสงคราม สำเร็จการศึกษา ปริญญาตรี ทางด้านโสตทัศนศึกษา และสื่อสารมวลชน ปริญญาโท ทางด้านบริหารธุรกิจ การจัดการการเงิน การตลาด และพัฒนาสังคม ปริญญาเอก ทางด้านการบริหาร การจัดการดุษฎีบัณฑิตด้านการจัดการสื่อสาร ผ่านการศึกษา อบรม ดูงาน ด้านการบริหารองค์กร การสื่อสารเชิงกลยุทธ์ การประชาสัมพันธ์ สื่อสารมวลชน การบริหารสื่อวิทยุ โทรทัศน์ หนังสือพิมพ์ สำนักข่าว การผลิตและบริหารสื่อดิจิทัล จากสถาบันชั้นนำทั้งในและต่างประเทศ

เป็นนักวิชาการด้านการสื่อสาร นักบริหารและพัฒนา ที่มีบทบาทคนหนึ่งของประเทศไทย มีผลงานวิจัย การเขียนหนังสือ ตำรา บทความ บทสารคดี รวมกว่า 300 ผลงาน  มีความเชี่ยวชาญทั้งทางด้านยุทธศาสตร์องค์กร การสื่อสารเพื่อส่งเสริมงานเอกลักษณ์ของชาติ เชิดชูสถาบันหลัก  ศิลปวัฒนธรรม การพัฒนาระบบการศึกษา สื่อสารองค์กร การสื่อสารทางการตลาด การบริหารความยั่งยืน การจัดการองค์กรเพื่อสังคม ด้วยประสบการณ์ที่หลากหลาย มีผลงานเป็นรูปธรรม ทั้งในด้านวิชาการ การบริหาร การปฏิบัติ ทั้งจากองค์กรภาครัฐ และเอกชน รวมถึงโครงการระดับชาติเป็นจำนวนมาก

 งานด้านวิชาการ : 
 ผู้ทรงคุณวุฒิ / อาจารย์ -ผู้บรรยายพิเศษ / กรรมการวิชาการ  
 กรรมการผู้ทรงคุณวุฒิ : คณะวิทยาการจัดการ : สาขานิเทศศาสตร์  มหาวิทยาลัยสวนดุสิต
 อาจารย์ - ผู้บรรยายพิเศษ วิชาการบริหาร การจัดการและการวางแผนกลยุทธ์  การสื่อสาร  การวิจัยการสื่อสาร  การวางแผนการสื่อสาร การประชาสัมพันธ์ การบริหารภาพลักษณ์ – ตราสินค้า การสื่อสารผ่านสื่อดิจิทัล ทั้งในระดับปริญญาตรี ปริญญาโท และ ปริญญาเอก   จุฬาลงกรณ์มหาวิทยาลัย / มหาวิทยาลัยธรรมศาสตร์ / มหาวิทยาลัยเกษตรศาสตร์ / มหาวิทยาลัยนเรศวร /  มหาวิทยาลัยสวนดุสิต  / มหาวิทยาลัยเทคโนโลยีราชมงคลพระนคร /มหาวิทยาลัยกรุงเทพ / มหาวิทยาลัยหอการค้าไทย  /  มหาวิทยาลัยรังสิต / มหาวิทยาลัยเกริก ฯ
 ผู้ช่วยศาสตราจารย์ สาขาวิชานิเทศศาสตร์ มหาวิทยาลัยศรีปทุม 

 ประสบการณ์ 
นายกสมาคมประชาสัมพันธ์ไทย (2554 – ปัจจุบัน)
กรรมการนโยบายบริหารงานฉลากเขียวและฉลากสิ่งแวดล้อม สถาบันสิ่งแวดล้อมไทย (2566 – ปัจจุบัน) 
กรรมการสรรหา ผู้อำนวยการองค์การกระจายเสียงและแพร่ภาพสาธารณะแห่งประเทศไทย (2568)
กรรมการพัฒนาหลักสูตร เพื่อยกระดับการนำเทคโนโลยีมาประยุกต์ใช้เพื่อพัฒนากำลังคนดิจิทัล สำนักงานพัฒนาธุรกรรมทางอิเล็กทรอนิกส์ (2567 - 2568) 
 ที่ปรึกษาด้านยุทธศาสตร์การสื่อสาร  กรมส่งเสริมคุณภาพสิ่งแวดล้อม กระทรวงทรัพยากรธรรมชาติและสิ่งแวดล้อม (2562 – 2565)
ที่ปรึกษาด้านภาพลักษณ์และแบรนด์  มหาวิทยาลัยมหิดล (2558 - 2561)
 กรรมการสื่อสารและประชาสัมพันธ์ สถาบันเทคโนโลยีนิวเคลียร์แห่งชาติ (2556 - 2561)                        
 ที่ปรึกษาการสื่อสารและกิจกรรมเพื่อสังคม คณะแพทยศาสตร์ โรงพยาบาลรามาธิบดี (2556 - 2560) 
 ที่ปรึกษาด้านการประชาสัมพันธ์ การตลาด และแบรนด์ องค์การเภสัชกรรม (2556 -2559)   
กรรมการกำกับแผนประชาสัมพันธ์และการตลาด ตามกรอบยุทธศาสตร์วิสาหกิจ การท่องเที่ยวแห่งประเทศไทย (2556 – 2559)
ที่ปรึกษา BIOCOS GROUP  (2556 -2559)  
ที่ปรึกษาด้านประชาสัมพันธ์และภาพลักษณ์  ศูนย์เทคโนโลยีอิเล็กทรอนิกส์และคอมพิวเตอร์แห่งชาติ : NECTEC (2555 -2560)
 ประธานคณะทำงานกำกับติดตามการจัดสร้างภาพยนตร์สารคดีเฉลิมพระเกียรติสมเด็จพระนางเจ้าฯ พระบรมราชินีนาถ (2557 - 2560) 
ประธานคณะอนุกรรมการเผยแพร่ผลงานดีเด่นของชาติ  สำนักงานเสริมสร้างเอกลักษณ์ของชาติ สำนักงานปลัด สำนักนายกรัฐมนตรี (2555 - 2560)
 อนุกรรมการขับเคลื่อนยุทธศาสตร์เอกลักษณ์ไทยในอาเซียน  สำนักงานเสริมสร้างเอกลักษณ์ของชาติ สำนักงานปลัด สำนักนายกรัฐมนตรี (2556 - 2560)
 กรรมการเอกลักษณ์ของชาติ (2554 - 2557)
อนุกรรมการจัดทำสารคดีเฉลิมพระเกียรติฯ พระมหากษัตริย์และพระบรมวงศานุวงศ์ สำนักงานเสริมสร้างเอกลักษณ์ของชาติ สำนักงานปลัด สำนักนายกรัฐมนตรี (2539 - 2560)
นายกสมาคมนักประชาสัมพันธ์แห่งประเทศไทย (2550 – 2553)
ประธานชมรมประชาสัมพันธ์ธนาคาร สมาคมธนาคารไทย (2548 – 2549)    
ผู้บริหารงานภาพลักษณ์ แบรนด์ สื่อสารการตลาด โครงการพิเศษ กิจกรรมองค์กรเพื่อสังคม ธนาคารไทยพาณิชย์ จำกัด มหาชน (2538 -2556)
ผู้บริหารงานประชาสัมพันธ์  สื่อสารองค์กร สื่อสารภายใน การสื่อสารในเครือข่ายภูมิภาค ชุมชนสัมพันธ์ กิจกรรมสังคม โครงการพัฒนาเยาวชน ธนาคารออมสิน (2536 -2538)
 ศูนย์ปฏิบัติการสื่อสาร กระทรวงคมนาคม (2530-2536)        

 เครื่องราชอิสริยาภรณ์ 

 พ.ศ. 2561 เหรียญกาชาดสมนาคุณ ชั้นที่ 1  
 พ.ศ. 2552 เหรียญกาชาดสมนาคุณ ชั้นที่ 2  
 พ.ศ. 2546 เหรียญกาชาดสมนาคุณ ชั้นที่ 3  

 แหล่งข้อมูลอื่น 
 www.drphot.com 
 Maketeer
 Top Scholar